Σε προηγούμενα επεισόδια...
Γιατί η εταιρεία στέλνει κατασκόπους στο κατηχητικό;
Επειδή ορισμένοι δεν εμπιστεύονται τους άλλους.
Η Κατ Μοντγκόμερι μαζεύει κόσμο μέσα στο δάσος.
Ίσως πρέπει να της κόψω μισθό.
Αν δεν καλύψετε τις ανάγκες τους, θα στραφούν σε κάποιον που το κάνει.
Έκαψαν την εκκλησία πριν από έξι εβδομάδες.
Μήπως τυχόν ξέρετε τι τενεκές είναι αυτός;
Είναι λάδι φάλαινας.
ΛΑΔΙ ΦΑΛΑΙΝΑΣ
Βλέπω ότι βρήκατε το απόθεμα από λάδι φάλαινας.
Μάλιστα, κυρία.
Έχω περιέργεια.
Δεν το συνηθίζουν πολύ σήμερα.
Δεν το συνηθίζουν καθόλου.
Κάνω ειδική παραγγελία.
-Για τα κεριά που φτιάχνετε; -Ναι.
Μια μικρή επιχείρηση που ξεκίνησα όταν έχασα τον άντρα μου.
Έχω να ταΐσω τρία στόματα. Η σύνταξή του δεν φτάνει.
Θα είναι δύσκολο να φροντίζετε μόνη σας τρία παιδιά.
Ναι, είναι μεγάλο άγχος.
Μπορεί να προκαλέσει και θυμό.
Δεν σας καταλαβαίνω.
Θυμάστε την αγρυπνία πριν έξι εβδομάδες;
Φυσικά, ήταν για τους άντρες που χάσαμε στην έκρηξη.
Όμως εσείς δεν παραστήκατε.
Προτίμησα να πενθήσω ιδιωτικά. Όσοι με γνωρίζουν το ξέρουν αυτό.
Καθώς και όσοι πρόσεξαν ότι την ίδια νύχτα κάηκε η εκκλησία.
Μπορείτε να πείτε στον αγαπητό εφημέριο ότι δεν έβαλα εγώ φωτιά στην εκκλησία.
Μπορείτε να μου εξηγήσετε πώς ένας τέτοιος τενεκές από λάδι φάλαινας
βρέθηκε στα ερείπια του κτιρίου;
Λάδι φάλαινας; Το χρησιμοποίησαν για να κάψουν την εκκλησία;
Έτσι φαίνεται.
Με κατηγορείτε για εμπρησμό, αστυνόμε;
Δεν σας κατηγορώ. Κάνω απλώς κάποιες ερωτήσεις.
-Μπορώ να κρατήσω αυτόν τον τενεκέ; -Παρακαλώ.
Τζακ. Ακούς; Τζακ;
Ως δασκάλα, μαθαίνω κάθε μέρα κάτι καινούριο.
Τα παιδιά είναι μαθητές μου αλλά και δάσκαλοι.
Με μαθαίνουν πώς να ξεκλειδώσω το μυαλό τους,
και ο ενθουσιασμός τους με καθοδηγεί.
Όλα τους είναι μοναδικά.
Μαθαίνω να ξεχωρίζω ποια έχουν ανάγκη από παρότρυνση
και ποια χρειάζονται υπομονή και αργούς ρυθμούς.
Καλημέρα.
-Καλημέρα, Έμιλι. -Καλημέρα, δεσποινίς.
Η μαμά μου ρωτάει αν μπορείτε να έρθετε το απόγευμα.
-Λέει πως είναι σημαντικό. -Βέβαια. Πες της ότι θα έρθω.
Έλα, Πόκετς. Άδειασε τις τσέπες, δείξε μου τι έχεις.
-Δεν με λένε Πόκετς. -Πόκετς σε λένε.
Θα τις αδειάσεις εσύ ή εγώ;
Αυτά έχεις; Αυτά είναι όλα;
-Όλα καλά, Άλμπερτ; -Δεσποινίς!
-Τον βοηθούσα να τα μαζέψει. -Πολύ ευγενικό.
Αφού έχεις όρεξη για βοήθεια,
μείνε μετά το σχολείο να βοηθήσεις στο καθάρισμα.
Πλάκα έκανα. Έτσι, Πόκετς; Δηλαδή, Άλμπερτ.
Ξέρω ακριβώς τι έκανες,
γι' αυτό θα φροντίσω να έχει πλάκα το καθάρισμα.
Το μάτι σου βρίσκει θησαυρούς, Άλμπερτ.
Αν οι συμμαθητές σου σε ενοχλούν, έλα να μου το πεις.
-Μάλιστα, κυρία. -Ωραία.
Πώς μπόρεσε ο Τζακ Θόρντον να πιστέψει κάτι τέτοιο;
Δεν σου έχει πει τίποτα;
Όχι, αλλά τώρα καταλαβαίνω γιατί ήταν τόσο αγενής χτες.
Μετά απ' αυτό που συνέβη,
ήμουν αρκετά θυμωμένη με τον Θεό ώστε να θέλω να κάψω την εκκλησία,
αλλά... Ορκίζομαι ότι δεν το έκανα.
Πώς προέκυψαν όλες αυτές οι υποψίες;
Ο αστυνόμος βρήκε έναν τενεκέ από λάδι φάλαινας
στην καμένη εκκλησία.
Λάδι φάλαινας; Είναι παράλογο.
Ο πατέρας μου το χρησιμοποιούσε στα πλοία.
Καπνίζει και βρομάει απίστευτα.
Ίσως, αλλά νομίζει ότι μ' αυτό άναψαν τη φωτιά.
Απ' όσο ξέρω, μόνο εγώ το χρησιμοποιώ.
Παρ' όλα αυτά,
όποιος σε θεωρεί ένοχη εμπρησμού είναι τρελός.
Ακόμη κι ο αστυνόμος.
Μακάρι να έφευγε η αίσθηση που έχω ότι θα συμβεί κάτι κακό.
Γιατί είσαι ξύπνια;
-Δεν μπορώ να κοιμηθώ. -Γιατί όχι;
Τι θα πει εμπρησμός;
Να βάζεις φωτιά σε πράγματα. Γιατί το ρωτάς αυτό;
Άκουσα τη μαμά να μιλάει με τη δίδα Θάτσερ.
Είπε ότι ο αστυνόμος νομίζει πως αυτό το βρωμερό λάδι φάλαινας
άναψε τη φωτιά στην εκκλησία.
Φοβάμαι, Γκέιμπ. Τι θα γίνει αν μας πάρουν τη μαμά;
-Αστυνόμε. -Κύριε Γκάουεν.
Ο κύριος Σπέρλοκ, ο υπεύθυνος ασφαλείας μου.
Ναι, έχουμε συναντηθεί.
-Ευχαριστώ. -Αν ήμασταν συνομήλικοι,
ίσως να είχαμε ιδωθεί και στη σχολή.
-Ήσασταν έφιππος αστυνόμος; -Όχι, δεν έφτασα ως εκεί.
Στα μισά της εκπαίδευσης βρήκα δουλειά στο πρακτορείο Πίνκερτον.
Άκουσα ότι κάνετε νέα έρευνα
για τη φωτιά της εκκλησίας.
Όχι ακόμη. Μπορεί να ήταν ατύχημα.
Αλλά βρήκα νέες πληροφορίες που θα ελέγξω.
Ελέγχετε δείγματα εδάφους;
Θα σας ενημερώσω.
Αυτό που ξέρω εγώ
είναι ότι μια εκκλησία που πλήρωσε η Πασίφικ Νόρθγουεστ
κάηκε ολοσχερώς ένα μήνα μετά από ατύχημα στο ορυχείο.
-Αυτό μου φαίνεται ύποπτο. -Γκέιμπ.
Νομίζετε ότι η μαμά μου έκαψε την εκκλησία;
-Θα το συζητήσουμε αργότερα. -Όχι!
Θέλω την αλήθεια.
Η αλήθεια είναι ότι της έκανα ερωτήσεις.
-Αυτό μόνο, προς το παρόν. -Θα μου υποσχεθείτε ότι δεν είναι ύποπτη;
Όχι, δυστυχώς δεν μπορώ να το κάνω.
Αν πάτε να μας την πάρετε, ορκίζομαι στον Θεό ότι θα παλέψω.
Δύσκολη η θέση σας, αστυνόμε,
αλλά αν θεωρείτε ύποπτη την κυρία Μοντγκόμερι,
γιατί δεν τη συλλάβατε;
Σε αντίθεση με τη δική σας έρευνα, θα είμαι διεξοδικός
πριν κατηγορήσω μια χήρα με τρία παιδιά.
Επομένως καταλαβαινόμαστε.
Αν είναι όντως ένοχη,
θέλω να φυλακιστεί ώσπου να έρθει η ώρα να δικαστεί.
Τι θα κάνει, θα το σκάσει;
Αν είναι ένοχη, γιατί όχι;
Δεν ξέρω τι θα έκανε υπό τέτοιες συνθήκες,
αλλά η πόλη ανήκει στην εταιρεία,
και πρέπει να διατηρήσω την τάξη.
Δεν γίνεται να τριγυρνούν οι πολίτες
και να αποδίδουν δικαιοσύνη όπως νομίζουν.
Σε αυτό συμφωνούμε, έτσι δεν είναι;
Ναι.
-Αιδεσιμότατε. -Κυρία Μοντγκόμερι.
Δόξα τω θεώ που βρέθηκε το κορίτσι.
-Ναι. -Μεγάλη ευλογία που γύρισε η Ρόζαλιν.
Ναι, λύθηκε ένα μυστήριο.
Χρησιμοποιήστε τη φαντασία σας.
Σκεφτείτε τον Σάιμον Φρέιζερ και τους άντρες του
όλο τον χειμώνα εκεί έξω, τόσο μακριά από τα σπίτια τους.
Τι ζωγράφισες, Ρόζαλιν;
Αυτό που είδαν οι εξερευνητές όταν επιτέλους πέρασαν το βουνό.
Σας αρέσει;
Είναι πανέμορφο. Σαν τον ήχο της φωνής σου.
Συγγνώμη για τη διακοπή. Θέλω ένα λεπτό από τον χρόνο σου.
Είναι σημαντικό.
Συνεχίστε τη ζωγραφική, μια στιγμή θα κάνω.
Ελπίζω να είναι σημαντικός ο λόγος.
Συγγνώμη, αλλά έπρεπε να σου μιλήσω και ήταν επείγον.
-Τώρα έχεις χρόνο; -Ήθελα να βοηθήσω την Κατ.
Κατηγορώντας την για εμπρησμό;
Όχι, προσπαθώντας να την απαλλάξω,
αλλά δεν είναι εύκολο.
Σκέψου με κοινή λογική.
Γιατί να μην είναι απλώς ατύχημα;
Δεν το έχω αποκλείσει τελείως,
αλλά υπάρχουν στοιχεία εναντίον της, Ελίζαμπεθ.
Θα έθετε σε κίνδυνο την ευημερία των παιδιών της
κάνοντας κάτι τέτοιο;
Γι' αυτό θέλω βοήθεια.
Θα κάνω ερωτήσεις στα παιδιά.
-Όχι. -Κανείς στην πόλη δεν μπορεί να πει
πού ήταν η Κατ τη νύχτα της πυρκαγιάς.
Ίσως μπορούν τα παιδιά της.
Αν ήταν σπίτι μαζί τους, δεν επαληθεύεται νομικά.
Σε καμία περίπτωση.
Ελίζαμπεθ.
Άκουσέ με. Μπορεί να μπλέξει άσχημα.
Αν θέλεις να έχω πιθανότητες να αποκλείσω την ενοχή της,
θα χρειαστεί να βοηθήσεις.
-Σου φάνηκε θυμωμένη; -Ναι.
-Δεσποινίς, έχουμε προβλήματα; -Και βέβαια όχι.
Ο αστυνόμος Τζακ θέλει μόνο να σας κάνει μερικές ερωτήσεις.
Γιατί δεν μας ρωτάει όλους μαζί;
Μπορούμε να το δούμε σαν ένα παιχνίδι που του αρέσει να παίζει.
Δεν φαίνεται και πολύ διασκεδαστικό.
Γκέιμπ;
Ο αδελφός σου λέει ότι δεν ξέρει πού πήγε η μητέρα σας
το βράδυ της φωτιάς.
Ισχύει το ίδιο και για σένα;
Είπε μόνο πως ήθελε να μείνει μόνη, αλλά αυτό δεν θα πει ότι έβαλε φωτιά.
Οι τρεις σας πήγατε στην αγρυπνία χωρίς τη μητέρα σας;
Μας έστειλε με την Αμπιγκέιλ Στάντον.
-Και λοιπόν; -Γκέιμπ.
Ήταν σπίτι όταν επιστρέψατε;
Όχι. Γύρισε αργά, όταν είχαμε πέσει στο κρεβάτι.
Η Αμπιγκέιλ έμεινε μαζί μας μέχρι που γύρισε.
Αυτό ξέρω μόνο.
Τελειώσαμε;
Ναι.
Γεια σου, Έμιλι.
Κάθισε.
Προσπαθώ να ξεδιαλύνω κάποια πράγματα.
Μπορείς να με βοηθήσεις;
-Θα προσπαθήσω. -Ωραία.
Θυμάσαι μια ξεχωριστή λειτουργία που έγινε πριν λίγο καιρό;
Με πολλά κεριά και ιστορίες για όσους χάθηκαν στο ορυχείο;
Σαν τον μπαμπά μου;
Ναι, σαν τον μπαμπά σου.
Όμως η μαμά σου δεν πήγε στη λειτουργία.
Μήπως ξέρεις γιατί;
-Αναρωτιέμαι πού να πήγε. -Δεν ξέρω.
Όταν γύρισε το άλλο πρωί,
τη ρώτησα, αλλά ήταν πολύ κουρασμένη και δεν μου είπε.
Εννοείς ότι γύρισε αργά τη νύχτα;
Όχι, είχε βγει ο ήλιος όταν ήρθε και η μαμά χώθηκε μαζί μου στο κρεβάτι.
Έμιλι, είσαι σίγουρη; Σκέψου καλά.
Ναι, λαλούσε κι ο κόκορας.
Ευχαριστώ. Ευχαριστώ πολύ που με βοήθησες.
Θα περιμένεις έξω με τα αδέλφια σου;
Απάντησα σωστά, δεσποινίς Θάτσερ;
Η αλήθεια είναι πάντα το σωστό, Έμιλι. Μπράβο.
Κάτι κρύβει η Κατ.
Τη νύχτα ή το πρωί, τι σημασία έχει;
Προφανώς αρκετή ώστε να πει ψέματα
και είναι δουλειά μου να μάθω γιατί.
Θα έρθω μαζί σου.
Δεν νομίζω. Η εξουσία σου περιορίζεται στην τάξη.
Θα ανακρίνεις άδικα μια αθώα γυναίκα και φίλη μου.
Θέλω να είμαι εκεί.
Κυρία Μοντγκόμερι, είναι η τελευταία σας ευκαιρία να πείτε την αλήθεια.
Τα αγόρια λένε ότι γυρίσατε σπίτι αργά τη νύχτα,
αλλά η Έμιλι λέει το πρωί.
Τι ισχύει;
Δεν έκαψα εγώ την εκκλησία, Τζακ.
Μπορώ να σας εξηγήσω πού ήμουν.
Μαμά, τι κάνει αυτός εδώ;
Πήγαινε μέσα, σε παρακαλώ.
Όχι αν δεν μου πεις τι συμβαίνει.
Θα τους προσέχεις;
-Και βέβαια. -Ωραία.
Πηγαίνετε μέσα με τη δεσποινίδα.
-Κάντε τα μαθήματά σας. -Φέρτε τα βιβλία σας.
-Κι εσύ, Γκέιμπ. -Όχι.
Λυπάμαι, αστυνόμε.
Δεν μπορώ να σας μιλήσω τώρα.
Τότε θα συνεχίσουμε την κουβέντα στο γραφείο μου,
αν αυτό θέλετε.
-Θα τη συλλάβετε; -Ηρέμησε, Γκέιμπ.
Απλώς θα της κάνω ερωτήσεις.
Όλα εντάξει.
Όχι!
Θέλετε να τη συλλάβετε, δεν είναι σωστό!
Σας μισώ.
Γκέιμπριελ, σταμάτα σε παρακαλώ! Άκουσέ με.
Όχι, μαμά, δεν έκανες τίποτα, μην πας!
Το ξέρω, αλλά πρέπει να απαντήσω τις ερωτήσεις.
Και τώρα χρειάζομαι να φερθείς σαν μεγάλος.
Να είσαι δυνατός, εντάξει;
Ωραία. Εντάξει;
Πάω αμέσως να ελέγξω αυτό που μου είπατε.
Αν το επαληθεύσω, δεν θα μείνετε πολύ εδώ.
Το υπόσχομαι.
Ακόμη δεν με πιστεύετε;
Ένας από τους Πίνκερτον θα προσέχει όσο θα λείπω.
Ποιος;
Έχει σημασία;
Αρκεί να γυρίσω στα παιδιά μου.
Αυτό από την Κατ.
Για τα παιδιά της.
Συνέλαβες μια αθώα γυναίκα μπροστά στον γιο της.
-Γιατί, Τζακ; -Της έδωσα την ευκαιρία να μιλήσει.
Το έκανε μόνο όταν φτάσαμε στη φυλακή.
Θα πάω να επαληθεύσω όσα είπε.
-Ίσως την απαλλάξουν. -Γιατί τη συνέλαβες;
Αφού υπήρχε περιθώριο αμφιβολίας;
Γιατί έχω ευθύνη να φέρομαι σε όλους το ίδιο,
είτε είναι η Κάθριν Μοντγκόμερι είτε ο Χένρι Γκάουεν.
Δεν το έκανε αυτή.
Ίσως έχεις δίκιο,
αλλά οι άνθρωποι είναι ικανοί για πολλά
όταν είναι πληγωμένοι ή θυμωμένοι.
Ελπίζω να μη συνέβη αυτό,
ελπίζω να επαληθεύσω αυτό που είπε, αλλά πρέπει να κάνεις υπομονή.
Έχε μου εμπιστοσύνη. Άσε με να κάνω τη δουλειά μου.
Να μη σε κρατάω, τότε.
Δεν φαίνονται σωστά.
-Τι είναι; -Μπισκότα σαν της μαμάς σας.
Εφάρμοσα ακριβώς τη συνταγή της.
Μακάρι να ήταν εδώ η μαμά. Τα μπισκότα της δεν κάνουν θόρυβο.
Μπορείς να τα μαλακώσεις με λίγη σάλτσα.
Ή με ένα σφυρί.
Ωραία, έτοιμοι.
Αχ, συγγνώμη.
Δεν πεινάω. Τι νόημα έχει να φάμε;
Τελειώσαμε για σήμερα, παιδιά. Είστε ελεύθεροι.
Να κάνετε τα μαθήματά σας!
Άλμπερτ.
-Τι συμβαίνει; -Τίποτα, κυρία.
Απλώς...
Έχω κάτι για σας.
Θεέ μου.
Δεν σας αρέσει;
Είναι πανέμορφο.
Και πάρα πολύ ακριβό.
Άλμπερτ, λυπάμαι, δεν μπορώ να δεχτώ.
Γιατί;
Είναι υπερβολή. Πού το βρήκες αυτό;
Να, εγώ...
Πες μου την αλήθεια.
Το βρήκα όταν ψάρευα στο ρέμα.
Γαντζώθηκε.
Απορώ ποιος μπορεί να ήταν τόσο απρόσεκτος.
Νομίζω πως ίσως ήταν ο κύριος Σπέρλοκ.
Ίσως;
Μου είπε ότι αν το έβρισκα θα μου έδινε ένα σουγιά σε αντάλλαγμα.
Ξέρει ότι με φωνάζουν Πόκετς, δηλαδή "τσέπη",
και ότι βρίσκω πράγματα και τα κρατάω.
-Ο κύριος Σπέρλοκ, απ' τους Πίνκερτον; -Μάλιστα, κυρία.
Θα με είδε που τον κοιτούσα στο ρέμα
και μου είπε ότι του είχε πέσει το κολιέ
και το είχε χάσει.
Μάλλον έπρεπε να το δώσω σ' εκείνον, αλλά έχω ήδη σουγιά.
Και είναι πολύ όμορφο.
Κι εσείς είστε όμορφη.
Εκτιμώ πολύ τη γενναιοδωρία σου, πραγματικά.
Αλλά σίγουρα ο κύριος Σπέρλοκ θα το θέλει πολύ αυτό.
Καλύτερα να του το δώσω να ησυχάσει.
Είναι που...
Ξέρω ότι πιο πριν ήσασταν πλούσια,
γι' αυτό όταν το βρήκα, σκέφτηκα ότι θα το εκτιμούσατε.
Να σου πω ένα μυστικό, Άλμπερτ;
Τα κορίτσια δεν θέλουν ακριβά δώρα,
-ούτε καν τα κορίτσια που ήταν πλούσια. -Αλήθεια;
Θέλουμε δώρα που δίνονται με την καρδιά.
-Όπως αυτό εδώ. -Εγώ το έφτιαξα!
Οπότε δεν χρειάζεσαι συμβουλές.
Δίνεις δώρα με την καρδιά σου.
Μια μέρα θα κάνεις κάποια κοπέλα πολύ ευτυχισμένη,
όπως εμένα με αυτό το πουλί.
Κουλούρια, μπισκότα, βοδινό.
-Θα κάνετε πάρτι; -Η μαμά είναι φυλακή.
Θα την επισκεφτούμε πριν το βραδινό.
Λυπάμαι πολύ, δεν το ήξερα.
Ο αστυνόμος Τζακ νομίζει πως η μαμά έκαψε την εκκλησία,
αλλά ξέρουμε πως δεν το έκανε.
-Θα της φτιάξουμε τη διάθεση. -Συμφωνώ.
-Βάλτε και λίγη γλυκόριζα. -Ναι, βέβαια.
Δεσποινίς Θάτσερ, μόλις μάθαμε για την Κατ.
-Είναι αδιανόητο. -Όντως είναι.
Σίγουρα θα ξεκαθαρίσει σύντομα
και θα γυρίσει σπίτι της.
Φυσικά.
Είναι ντροπή. Τα καημένα τα παιδιά.
Τόσες Κυριακές στο κατηχητικό,
και έβαλε τη φωτιά;
Δεν μπορώ να πιστέψω ότι θα το έκανε.
Είναι φανερό.
Είναι η μόνη που θυμόμαστε ότι δεν ήρθε στην αγρυπνία.
Γκέιμπ;
Γκέιμπ!
-Μην πας εκεί! -Εσύ το έκανες;
Μας αφήνετε μια στιγμή;
Εσύ έκαψες την εκκλησία!
Γι' αυτό δεν μιλούσες μπροστά μας!
Φεύγουμε, θα προσευχηθούμε να λυθεί σύντομα.
Εντάξει, ευχαριστώ που ήρθατε.
Πες μου, μαμά! Εσύ έκαψες την εκκλησία;
Γκέιμπριελ, ξέρεις ότι δεν θα το έκανα!
Τότε γιατί λες ψέματα;
Ξέρω πως είναι δύσκολο για σένα.
Θέλω όμως να με εμπιστευτείς για λίγο ακόμη, εντάξει;
Πώς είσαι ακόμη ωμό;
Πρέπει να μαγειρευτείς. Μόνο μην καείς σαν την άλλη φορά.
Μια στιγμή!
Έρχομαι!
-Καλησπέρα, δεσποινίς Θάτσερ. -Περάστε, αιδεσιμότατε.
Ήρθα να δω τι κάνουν τα παιδιά.
Όσο καλά μπορεί να είναι,
αν και προφανώς χρειάζονται τη μητέρα τους.
Καταλαβαίνω.
Ό,τι κι αν έγινε με την Κατ,
η ευημερία των παιδιών
είναι άλλο ζήτημα.
Είπα, δώσ' το μου! Τώρα!
-Δώσ' το μου! -Το θέλω!
Τώρα! Το θέλω!
-Πρέπει... -Θα ξανάρθω άλλη στιγμή.
Με συγχωρείτε.
Προσεύχεστε για μας, κύριε;
-Και βέβαια, παιδί μου. -Ευχαριστώ.
Να πηγαίνω.
Παιδιά, ελάτε εδώ!
Αρκετά.
Δεσποινίς Θάτσερ, βρήκα το κολιέ της μαμάς.
Θα κάνεις λάθος, καλή μου. Αυτό το κολιέ ανήκει σε άλλον.
Θα το επέστρεφα αύριο.
Όχι, της το έδωσε ο κύριος που ήθελε να την παντρευτεί όταν πέθανε ο μπαμπάς.
-Ποιος ήθελε να την παντρευτεί; -Ο κύριος Σπέρλοκ.
Νόμιζα πως δεν θα το ξανάβλεπα.
Γιατί δεν είπες τίποτα για τον Σπέρλοκ νωρίτερα;
Δεν μου φάνηκε σημαντικό.
Η σχέση ενδιέφερε πολύ περισσότερο εκείνον παρά εμένα.
Κατ, χτες ο Τζακ σε κατηγόρησε ότι έκρυβες κάτι, και σε υπερασπίστηκα.
Έτσι κι αλλιώς θα το μάθεις σύντομα.
Παρακαλώ.
Ο άντρας μου ο Τζο ήταν καλός άνθρωπος, Ελίζαμπεθ.
Ήταν θαυμάσιος πατέρας.
Αλλά έκανε λάθη.
Είχε μια αδυναμία
για την οποία ντρεπόταν πολύ. Τα παιδιά δεν το ήξεραν.
-Κανείς δεν το ήξερε. -Δεν καταλαβαίνω.
Του άρεσε ο τζόγος.
Έπαιζε χαρτιά με κάτι άντρες από τη διπλανή πόλη.
Συχνά κέρδιζε, μα πιο συχνά έχανε.
Κυνηγούσε το μεγάλο κέρδος που θα εξοφλούσε τα χρέη.
Δεν έπαιρνε από λόγια. Δεν μπορούσα να τον εμποδίσω.
Αχ, Θεέ μου.
Έσκαψε μόνος του τον λάκκο του.
Ένας επιτήδειος είδε τι απελπισμένος που ήταν,
και του δάνειζε όλο και περισσότερα για να παίζει.
Μια εβδομάδα μετά την καταστροφή,
αυτός ο άνθρωπος ήρθε και ζήτησε τα χρήματα.
Του εξήγησες ότι ο άντρας σου είχε πεθάνει και δεν μπορούσες να...
Δεν τον ένοιαζε. Ήθελε τα χρωστούμενα.
Δεν ήξερα τι να κάνω.
Δεν πήγα σε φίλους, ντρεπόμουν.
Ο Τζο ήταν καλός άνθρωπος.
Δεν ήθελα η πόλη να χάσει την ιδέα που είχε.
Ο Σπέρλοκ τι σχέση έχει;
Ήταν ο μόνος που ήξερε.
Έπαιζε χαρτιά με την ίδια παρέα, με τον Τζο.
Ήξερε ότι είχα προβλήματα.
Ήρθε και προσφέρθηκε να βοηθήσει.
Είπε ότι θα ξεπλήρωνε το χρέος
αν του φερόμουν "φιλικά".
Αχ, όχι.
Πάτησε στην αγωνία μου.
Νόμιζε ότι ήμουν τόσο αδύναμη, που...
Λυπάμαι πολύ.
Προσπάθησε να μου δώσει το κολιέ.
Του αρνήθηκα απότομα. Ήμουν τρομερά εξοργισμένη.
Του είπα ότι προτιμώ να μείνω σε σκηνή και να πεινάσω, παρά να...
Του πέταξα το κολιέ με δύναμη κι έπεσε μέσα στο ρέμα.
Θύμωσε πάρα πολύ.
Γι' αυτό είπε στον Άλμπερτ να ψάξει να βρει το κολιέ στο ρέμα.
Τι έγινε ο επιτήδειος;
Μου πήρε καιρό, έδωσα ένα μέρος από τη σύνταξη
και ξενύχτησα πολλές φορές φτιάχνοντας κεριά.
Τελικά όμως τον εξόφλησα μόνη μου,
τη βραδιά της αγρύπνιας.
Εκεί ήσουν, πήγες να πληρώσεις το χρέος;
Ναι. Ο Τζακ πάει να βρει αυτόν τον άνθρωπο
και προσεύχομαι να πει ότι λέω αλήθεια.
Δεν καταλαβαίνω, γιατί δεν το είπες από την αρχή;
Γιατί δεν είπες την αλήθεια ώστε να το αποφύγεις;
Γιατί δεν λάτρευα μόνο εγώ τον άντρα μου, Ελίζαμπεθ.
Τα παιδιά μου...
Τα παιδιά μου είχαν χάσει ήδη τόσα πολλά.
Δεν ήθελα να χάσουν και την καλή ανάμνηση του πατέρα τους.
-Ήθελα... -Καταλαβαίνω.
Τι θα γίνει όμως αν ο Τζακ δεν τον βρει;
Ή αν δεν επιβεβαιώσει τα λεγόμενά σου;
Ίσως να μην είναι διατεθειμένος να παραδεχτεί ότι πίεσε μια χήρα
να πληρώσει το χρέος του άντρα της.
Πρέπει να το διακινδυνεύσω.
Θα προτιμούσες να κρατήσεις το μυστικό του άντρα σου,
ακόμη κι αν δικαστείς για έγκλημα που δεν διέπραξες;
Δεν σκέφτομαι τόσο μακριά στο μέλλον.
Ελπίζω να μη χρειαστεί.
Κύριε Σπέρλοκ;
Κύριε Σπέρλοκ! Είμαι η Ελίζαμπεθ Θάτσερ.
Δεσποινίς Θάτσερ;
-Πώς και ήρθατε μέχρι εδώ κάτω; -Ήρθα να σας επιστρέψω αυτό.
Η Κατ Μοντγκόμερι.
Ένα θλιβερό κεφάλαιο ερωτικής αποτυχίας.
Ραγίζει η καρδιά μου που έμπλεξε έτσι
με την υπόθεση της εκκλησίας.
Και η δική μου.
-Σας ευχαριστώ που μου το επιστρέψατε. -Καλή σας μέρα.
Λάδι φάλαινας.
-Δεν μπορούσες να κρατηθείς, έτσι; -Εσύ ήσουν, λοιπόν;
Μου δημιουργείτε πρόβλημα, δεσποινίς.
Έβαλες τον τενεκέ στην εκκλησία μετά τη φωτιά, για να μπλέξει η Κατ.
Τον πήρες απ' την αποθήκη της και τον έκαψες.
-Πάψε. -Είναι αθώα!
-Δεν είχες δικαίωμα! -Φτάνει!
Δεν έχεις δικαίωμα να με κρίνεις.
Προσφέρθηκα να σώσω εκείνη και τα παιδιά, και με απέρριψε.
Μην το κάνεις, σε παρακαλώ.
Τζακ!
-Τζακ! -Είσαι καλά;
Τζακ!
-Σε χτύπησε; -Όχι, αλλά πώς ήξερες πού ήμουν;
Γύρισα στη φυλακή και η Κατ μού είπε ότι ερχόσουν εδώ.
Αυτός την έμπλεξε.
Όλα τελείωσαν. Έλα μαζί μου.
"Τα αγόρια...
τρέχουν..."
Μαμά!
-Γύρισες σπίτι! -Γκέιμπ.
Μαμά, συγγνώμη.
Όχι, δεν πειράζει. Τώρα είμαι σπίτι, μόνο αυτό μετράει.
Έλα εδώ εσύ.
Σαν δασκάλα, με έλκει η αλήθεια.
Οι αριθμοί δεν λένε ψέματα, τα γεγονότα είναι σαφή,
αλλά καμιά φορά χρειάζεται εμπιστοσύνη,
γιατί η αλήθεια δεν είναι πάντα αυτή που φαίνεται.
Ένας τενεκές λάδι σε μια φωτιά δεν είναι αυτό που νομίζουμε,
και καμιά φορά η αγάπη φτάνει πάνω στην ώρα και μας σώζει τη ζωή.
Σας ευχαριστώ όλους για τη στήριξή σας
στη διάρκεια της πρόσφατης σκανδαλώδους ταλαιπωρίας μου.
Χαίρομαι αληθινά που είμαι μαζί σας εδώ σήμερα.
Ο αιδεσιμότατος Άντερσον ήθελε να μας πει δυο λόγια.
Θα είμαι σύντομος, κάτι που όπως ξέρετε δεν είναι στη φύση μου.
Πρώτα σε σένα, Κατ,
σου ζητώ συγγνώμη.
Σε κατηγόρησα για κάτι φριχτό, επειδή, με κάθε ειλικρίνεια, ζήλευα.
Θύμωσα όταν έχασα τους ενορίτες μου που ήρθαν στο κατηχητικό.
Όπως μας είπε ο αστυνόμος Θόρντον,
η εκκλησία μας κάηκε μάλλον από ατύχημα.
Κι όμως άφησα τις υποψίες μου να οργιάσουν.
Κανείς δεν πρέπει να το κάνει,
πόσο μάλλον ένας πάστορας.
Σε παρακαλώ να με συγχωρέσεις.
Τώρα θέλω να πω σε όλους
ότι εδώ και πολλούς μήνες,
δεν ήμουν ο πάστορας που χρειαζόσασταν
αυτές τις ταραγμένες μέρες.
Αντί γι' αυτό, με απασχολούσε περισσότερο η δική μου ασφάλεια,
να κρατήσω τη δουλειά μου.
Λυπάμαι βαθύτατα γι' αυτό.
Ελπίζω μόνο
με τον καιρό να με συγχωρήσετε μέσα στις καρδιές σας.
Πάστορα...
Πάει καιρός που δεν έχουμε ακούσει κήρυγμά σας.
Θα θέλατε να κάνετε τη λειτουργία σήμερα;
Θα ήταν χαρά μου.
Ψαλμός 23.
Ευχαριστώ που ήρθες για πικνίκ μαζί μου, Τζακ.
Ελπίζω να μη νιώθεις άβολα.
Δεν νιώθω άβολα με δωρεάν γεύμα.
Ήταν το λιγότερο που μπορούσα να κάνω για να σε ευχαριστήσω
για το επεισόδιο με τον κύριο Σπέρλοκ.
Εκείνο που σου έσωσα τη ζωή;
Ναι, εκείνο.
Μη με ευχαριστείς.
Θα έκανα το ίδιο για κάθε πολίτη.
Φυσικά και θα το έκανες. Δεν περίμενα τίποτε λιγότερο.
Βέβαια αν ένας αξύριστος ανθρακωρύχος
έπεφτε στην αγκαλιά μου, δεν θα ήταν τόσο ευχάριστο.
-Σου αρέσουν τα σάντουιτς με ροσμπίφ; -Ναι.
Μου αρέσει οτιδήποτε έχει βοδινό μέσα.
Δεν είμαι και η καλύτερη μαγείρισσα.
Μάλλον γεννήθηκα χωρίς αυτό το χάρισμα.
Ίσως άκουσες φήμες να κυκλοφορούν στην πόλη.
Όχι.
Συγγνώμη.
Έχουμε απρόσκλητο επισκέπτη.
-Τι; -Μια αράχνη.
Αράχνη;
Σε παρακαλώ;
Συγγνώμη.
Παρακαλώ.
Μη μας γίνει και συνήθεια.
Οπωσδήποτε όχι.
Υποτιτλισμός: Τατιάνα Ραπακούλια